Helt av Sovjetunionen

Helt av Sovjetunionen (russisk: Герой Советсково Союза) var en orden som ble tildelt i Sovjetunionen. Den var landets høyeste utmerkelse og ble tildelt for heroisk innsats for stat og samfunn. Ærestittelen ble innstiftet 16. april 1934,Golden Star Medal of Hero of the Soviet Union , Pusjkin-museet. mens det medfølgende ordenstegnet, omtalt som Den gylne stjerne,  ble innført 1. august 1939 ved beslutning fattet av presidiet i Det øverste sovjet. Ordenen ble avskaffet etter Sovjetunionens sammenbrudd i 1991.

Tittelen var den høyeste sivile og militære utmerkelse i Sovjetunionen.Werlich 1981, s. 115. Mottakerne ble samtidig også tildelt Leninordenen. De som mottok tittelen to ganger, fikk en byste oppsatt på sitt hjemsted. Ved tredje tildeling, ble en  inngravert plate oppsatt i Kreml.


Inndeling
Utmerkelsen besto av én enkelt klasse.Hieronymussen og Lundø 1966, s. 160.

Insignier
Ordenstegnet for utmerkelsen Helt av Sovjetunionen besto av en femoddet, fasettert, gull stjerne opphengt i et rødt bånd. Baksiden av stjernen bærer en variant av ordenens navn: Geroj SSSR. Stjernen er et utbredt motiv i sovjetisk symbolikk og var blant annet å finne i Sovjetunionens flagg. 

Stjernen er opphengt i et rødt bånd. Ordensbåndets farge har sitt opphav i arbeiderbevegelsens og sosialismens røde flagg.

Tildeling
mini|Frimerke utgitt i 1965 til minne om heltebyen Leningrad, den første by som ble tildelt ordenen Helt av Sovjetunionen. 
Tittelen ble tildelt for heroisk sivil eller militær innsats og for vitenskapelig og teknisk fortjeneste. Utmerkelsen Helt av Sovjetunionen kunne tildeles både enkeltpersoner, samfunn og kollektiver. Ordenen kunne tildeles posthumt. Praksisen med flere tildelinger til samme person opphørte i 1988.Smorodinskaya, Evans-Romaine og Goscilo 2007, s. 53. Ordenen ble også tildelt utlendinger.

Til sammen ble det inntil 1991 foretatt  utnevninger til Helt av Sovjetunionen, mer enn  tildelinger fant sted under den andre verdenskrig. Blant krigshelter som ble utnevnt til Helt av Sovjetunionen én gang er Jakov Pavlov og Vasilij Zajtsev. Sentrale politikere fikk også utmerkelsen, blant dem Lavrentij Berija. Senere ble utmerkelsen også tildelt kosmonauter, blant dem Jurij Gagarin og Valentina Teresjkova. Blant dem som fikk ordenen tildelt to ganger var Josef Stalin, Ivan Konev, Konstantin Rokossovskij, Vasilij Tsjujkov og Aleksandr Vasilevskij. Dmitrij Ustinov var en av dem som fikk ordenen tre ganger. To personer, marskalk Georgij Zjukov og generalsekretær Leonid Bresjnev, mottok som de eneste ordenen hele fire ganger. De som ble utropt til Helt av Sovjetunionen gjentatte ganger, bar også flere ordenstegn.

Under krigen i Afghanistan ble det 1980–1989 foretatt 65 utnevnelser til Helt av Sovjetunionen.Haynes: Hero of the Soviet Union Awards for Afghanistan. Arkivert av Wayback Machine.

Tolv byer i Sovjetunionen ble tildelt utmerkelsen og bar deretter betegnelsen heltebyer.Smorodinskaya, Evans-Romaine og Goscilo 2007, s. 248. Disse ble tildelt utmerkelsen på bakgrunn av bysamfunnenes heltemodige innsats under den andre verdenskrig. De tolv byene er: Leningrad, Stalingrad, Odessa, Sevastopol, Moskva, Kyiv, Kertsj, Minsk, Tula, Murmansk, Novosibirsk og Smolensk. Fortet ved Brest i Belarus ble også tildelt utmerkelsen og bar tittelen heltefort.

Forbilde for andre utmerkelser
Etter Sovjetunionens sammenbrudd ble tittelen avskaffet. I Russland ble den erstattet av tittelen Helt av Den russiske føderasjon.Smorodinskaya, Evans-Romaine og Goscilo 2007, s. 54. Flere andre land som tilhørte Sovjetunionen har innført tilsvarende ærestitler. Blant disse er Helt av Belarus, Helt av Ukraina, Nasjonalhelt av Aserbajdsjan og Nasjonalhelt av Georgia.

 Referanser 

 Kilder 
Golden Star Medal of Hero of the Soviet Union , Pusjkin-museet.
Haynes, Ed: Hero of the Soviet Union Awards for Afghanistan. Arkivert av Wayback Machine.
Hieronymussen, Poul Ohm og Jørgen Lundø: Europæiske ordner i farver, København: Politikens forlag, 1966
Smorodinskaya, Tatiana, Karen Evans-Romaine og Helen Goscilo (red.): Encyclopedia of Contemporary Russian Culture, London: Routledge, 2007.
Werlich, Robert: Russian orders, decorations, and medals, including those of imperial Russia, the provisional government, the civil war, and the Soviet Union, andre utgave, Washington, DC: Quaker Press, 1981.

Kategori:Sovjetiske ordener
Kategori:Utmerkelser etablert i 1934